Vignir heppinn að vera á lífi : „ Ég fæ að eiga jól með börnum mínum “ Vignir Daðason gagnrýnir heilbrigðiskerfið og sakar heimilislækna um að nýta lyf sem skyndilausnir og þá til þess að draga úr kostnaði . . Þrátt fyrir að kveljast úr verkjum var hann aldrei sendur í rannsóknir . Átta árum síðar munaði litlu að hann yrði ekki hér til frásagnar og ungar dætur hans yrðu föðurlausar um jólin . Stofnaður hefur verið styrktarsíða og styrktarreikningur til að aðstoða fjölskylduna á þessum erfiðu tímum . Kristjón Kormákur Guðjónsson Auglýsing Vignir Daðason dvelur á sjúkrahóteli í Reykjavík , alvarlega veikur . Fyrir fáeinum dögum áttaði Vignir sig á að hann væri líklega alvarlega veikur . Þegar hann fór að létta á sér pissaði hann blóði . Heimsókn til læknis staðfesti það . Niðurstaða rannsóknar var að hann væri með illkynja æxli á stærð við handbolta á öðru nýranu . Líklegt er að æxlið hafi byrjað að vaxa fyrir um átta árum síðan . Hann gagnrýnir að ekki hafi verið gripið inn í fyrr af læknum . Áður en Vignir komst loks undir hnífinn var aðeins spursmál um hvenær æxlið myndi springa . Blæðingar voru miklar við hvert þvaglát og hann má teljast heppinn að vera á lífi . Þá var æxlið illkynja og hafði dreift sér . Nú tekur við barátta upp á líf og dauða hjá honum og unnustu hans en þau eiga tvö börn á aldrinum tveggja og sex ára . Hafa þau miklar áhyggjur af afkomu sinni . Telur að mistök hafi átt sér stað Í samtali við Fréttablaðið kveðst Vignir hafa byrjað að finna fyrir einkennum í mjóbaki í kringum árið 2008 eða jafnvel fyrr en árið 2004 féll hann af mótorhjóli . „ Aldrei hefur kviður minn verið myndaður þrátt fyrir ýtarlega blóðrannsókn árið 2016 þar sem kom í ljós að annað nýrað starfaði ekki eðlilega . “ Aðspurður hvort hann telji að mistök hafi átt sér stað svarar hann játandi . Hann hafði farið til lækna vegna tíðra bakverkja og þrátt fyrir að vera tjáð að nýrað starfaði ekki eðlilega virtust engar viðvörunarbjöllur fara í gang og var hann ekki rannsakaður frekar . Í samtali við Fréttablaðið gagnrýnir Vignir að læknar hafi ekki sent hann í ítarlegri rannsóknir . Skýring hans snýst um hvernig læknar reyna að spara og allt eigi að lækna með töflum . „ Þetta er meðvirkni með úreltum heimilislæknum sem vinna við að skera sem mest úr kostnaði fyrir heilbrigðiskerfið , sem felst í því að gefa lyf því sem er kostnaðarminni vinna fyrir kerfið . “ Í samtali við Fréttablaðið gagnrýnir Vignir að læknar hafi ekki sent hann í ítarlegri rannsóknir . Nú bíða erfiða lyfja - og geislameðferðir og ógrynni af lyfjareikningum hlaðast upp . Stofnaður hefur verið styrktarsíða og styrktarreikningur til að aðstoða fjölskylduna á þessum erfiðu tímum . En hvað tekur nú við ? „ Hjá mér situr eftir óvissa , en því ber einnig fagna að það voru sérfræðingar sem gripu mig á réttu augnabliki og gerðu að mér . Það stóð tæpt , “ svarar Vignir : „ Æxlið var byrjað að blæða og ég hefði ekki lifað annan dag , þökk til þeirra sem lögðu hönd á plóg , þannig að ég fæ að eiga jól með börnum mínum . “ Á Facebook-síðu sem hefur verið stofnuð til styrktar Vigni og börnum hans segir : „ Það er skelfilegt að takast á við veikindin , vera með tvö lítil börn 2 ára og 6 ára og þurfa að hafa áhyggjur af afkomu sinni . Viggi á líka eldri dóttur sem býr ekki hjá þeim . Við vitum að allur stuðningur yrði vel þeginn . “